Fabula Schleicher
Fabula Schleicheriana est narratiuncula, quam Augustus Schleicher anno 1868 eo consilio conscripsit, ut opinabile praeberet specimen linguae protoindoeuropaeae, nempe qualem in formam tunc indicio praesertim linguae Sanscritae methodo comparativa redacta esset. Inscriptio fabulae Avis akvasas ka ('Ovis equique') est. Post mortem Augusti Schleicher eruditi nonnulli, phoneticis et morphologicis recensis rebus linguae Protoindoeuropaeae, saepe hanc fabulam renovatis formis ediderunt.